تورکیه-‌نین شانلی اورفا شهری‌نین هالفتی قصبه‌سی تاریخی و طبیعی گؤزل‌لیک‌لری ایله زیارتچی‌لرین دقتینی جلب ائدیر.
بیر حیسه‌سی فرات چایی اوزرینده اینشا ائدیلن بیره جیک سدی‌نین آلتیندا قالان، ساکیت و دینج‌لیک وئرن خصوصیتیله "Cittaslow"  اولوسلار آراسی کووردیناسیون کومیته‌سی طرفیندن 2013-جو ایلده "ساکیت شهر" شبکه‌سینه داخیل ائدیلن هالفتی تاریخی داش ائولری و طبیعی گؤزل‌لیک‌لریله یئرلی و خاریجی توریست‌لری قوناق ائدیر.
زیارتچی‌لر داها چوخ سولار آلتیندا اولان "باتمیش شهری"، بیر چوخ مدنیته ائو صاحیب‌لیگی ائدن روم کاله ایله سولار آلتیندا قالان مسجیدین میناره‌سینی و ترک ائدیلمیش کؤهنه تیکی‌لی‌لرین اولدوغو ساواشان محله‌سینی قاییقلا گؤرمه فورصتی الده ائدیرلر.
طبیعتین قوینوندا واخت کئچیرمک ایسته‌ین‌لرین آخی‌نینا معروض قالان قصبه‌ده خصوصیله هفته سون‌لاری ایزدیهام‌لی اولور.
زیارتچی‌لر تاریخی و طبیعت گؤزل‌لیک‌لری ایله یاناشی، اؤزونه مخصوص رنگی و اترینی بیتدیگی تورپاق‌دان گؤتورن قئیدیاتا آلینمیش قارا قیزیلگولو و سون زامان‌لار آدیندان سؤز ائتدیرن یاشیل قیزیلگولو ده یاخیندان گؤره بیلرلر.
